CELEX: 32010D0318
Language: mt
Date: 2010-06-09 00:00:00
Title: 2010/318/: Deċiżjoni tal-Kummissjoni tad- 9 ta’ Ġunju 2010 dwar il-pajjiżi benefiċjarji li jikkwalifikaw għall-arranġament ta’ inċentiv speċjali għal żvilupp sostenibbli u governanza tajba għall-perjodu ta’ bejn l- 1 ta’ Lulju 2010 u l- 31 ta’ Diċembru 2011 , kif stipulat fir-Regolament tal-Kunsill (KE) Nru 732/2008 (notifikata bid-dokument numru C(2010) 3639)

10.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 142/10
            
         DEĊIŻJONI TAL-KUMMISSJONI
   tad-9 ta’ Ġunju 2010
   dwar il-pajjiżi benefiċjarji li jikkwalifikaw għall-arranġament ta’ inċentiv speċjali għal żvilupp sostenibbli u governanza tajba għall-perjodu ta’ bejn l-1 ta’ Lulju 2010 u l-31 ta’ Diċembru 2011, kif stipulat fir-Regolament tal-Kunsill (KE) Nru 732/2008
   (notifikata bid-dokument numru C(2010) 3639)
   (2010/318/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 732/2008 tat-22 ta’ Lulju 2008 li japplika skema ta’ preferenzi tariffarji ġeneralizzati għall-perjodu mill-1 ta’ Jannar 2009 sal-31 ta’ Diċembru 2011 u li jemenda r-Regolamenti (KE) Nru 552/97, (KE) Nru 1933/2006 u r-Regolamenti tal-Kummissjoni (KE) Nru 1100/2006 u Nru 964/2007 (1), u b’mod partikolari l-Artikolu 10(2) tiegħu,
   Billi:
   
               (1)
            
            
               Ir-Regolament (KE) Nru 732/2008 jistipula l-għoti ta’ arranġament ta’ inċentiv speċjali għall-iżvilupp sostenibbli u governanza tajba għall-pajjiżi li qed jiżviluppaw li jissodisfaw ir-rekwiżiti stabbiliti skont l-Artikoli 8 u 9 tiegħu.
            
         
               (2)
            
            
               Kull pajjiż li qed jiżviluppa li jixtieq jibbenefika minn dan l-arranġament ta’ inċentiv speċjali mill-1 ta’ Lulju 2010 kellu jibgħat talba dwar dan sat-30 ta’ April 2010, flimkien mat-tagħrif komprensiv dwar ir-ratifika tal-konvenzjonijiet rilevanti, il-leġiżlazzjoni u l-miżuri li jimplimentaw b’mod effettiv id-dispożizzjonijiet tal-konvenzjonijiet u l-impenn tiegħu li jaċċetta u jikkonforma bis-sħiħ mal-mekkaniżmu ta’ sorveljanza u reviżjoni previst fil-konvenzjonijiet rilevanti u fl-istrumenti relatati. Biex jingħata dak li jkun talab, il-pajjiż li jkun qed jagħmel it-talba jrid jitqies ukoll bħala pajjiż vulnerabbli kif definit fl-Artikolu 8(2) tar-Regolament (KE) Nru 732/2008.
            
         
               (3)
            
            
               Sat-30 ta’ April 2010 il-Kummissjoni kienet rċeviet talba mingħand ir-Repubblika tal-Panama (minn hawn ’il quddiem il-Panama) biex, mill-1 ta’ Lulju 2010, tibbenefika mill-arranġament ta’ inċentiv speċjali għall-iżvilupp sostenibbli u governanza tajba.
            
         
               (4)
            
            
               It-talba ġiet eżaminata skont id-dispożizzjonijiet tal-Artikolu 10(1) tar-Regolament (KE) Nru 732/2008.
            
         
               (5)
            
            
               L-eżami tat-talba wera li l-Panama tissodisfa l-kundizzjonijiet kollha tal-Artikoli 8 u 9 tar-Regolament (KE) Nru 732/2008. Għaldaqstant, l-arranġament ta’ inċentiv speċjali għandu jingħata lill-Panama mill-1 ta’ Lulju 2010 sal-31 ta’ Diċembru 2011.
            
         
               (6)
            
            
               Skont l-Artikolu 10(3) tar-Regolament (KE) Nru 732/2008, din id-Deċiżjoni għandha tiġi nnotifikata lill-Panama.
            
         
               (7)
            
            
               Il-miżuri stipulati f’din id-Deċiżjoni jaqblu mal-opinjoni tal-Kumitat tal-Preferenzi Ġeneralizzati.
            
         
               (8)
            
            
               Din id-deċiżjoni ma taffettwax l-istatus ta’ benefiċjarju skont l-arranġament ma’ kull pajjiż elenkat fid-Deċiżjoni tal-Kummissjoni 2008/938/KE tad-9 ta’ Diċembru 2008 dwar il-lista ta’ pajjiżi benefiċjarji li jikkwalifikaw għall-arranġament ta’ inċentiv speċjali għall-iżvilupp sostenibbli u governanza tajba stipulati fir-Regolament tal-Kunsill (KE) Nru 732/2008 li japplika skema ta’ preferenzi ta’ tariffi ġeneralizzati, għall-perjodu mill-1 ta’ Jannar 2009 sal-31 ta’ Diċembru 2011 (2),
            
         ADOTTAT DIN ID-DEĊIŻJONI:
   Artikolu 1
   Ir-Repubblika tal-Panama għandha tibbenefika mill-arranġament ta’ inċentiv speċjali għall-iżvilupp sostenibbli u governanza tajba stipulat fir-Regolament (KE) Nru 732/2008 mill-1 ta’ Lulju 2010 sal-31 ta’ Diċembru 2011.
   Artikolu 2
   Din id-Deċiżjoni hija indirizzata lir-Repubblika tal-Panama.
   
      Magħmul fi Brussell, id-9 ta’ Ġunju 2010.
      
         
            Għall-Kummissjoni
         
         Karel DE GUCHT
         
            Membru tal-Kummissjoni
         
      
   
   
      (1)  ĠU L 211, 6.8.2008, p. 1.
   
      (2)  ĠU L 334, 12.12.2008, p. 90.